एयरपोर्ट काउंसिल इंटरनेशनल ने जयपुर एयरपोर्ट को चुना दुनिया में नं. 1 एयरपोर्ट
जयपुर। विश्व के एयरपोर्ट्स का सर्वे करने वाली संस्था एयरपोर्ट काउंसिल इंटरनेशनल ने हाल ही में जयपुर एयरपोर्ट को विश्व का नं. 1 एयरपोर्ट चुना है। जयपुर एयरपोर्ट प्रशासन को नागरिक उड्डयन मंत्री अशोक गजपति राजू ने सम्मानित किया है। दिल्ली के सिटी फोर्ट ऑडिटोरियम में एयरपोर्ट अथॉरिटी ऑफ इंडिया के स्थापना दिवस पर हुए कार्यक्रम में जयपुर एयरपोर्ट प्रशासन को अवार्ड दिया गया।
एयरपोर्ट निदेशक जेएस बलहारा ने विमानन मंत्री अशोक गजपति राजू और राज्यमंत्री जयंत सिन्हा से अवार्ड लिया। बलहारा ने बताया कि जयपुर एयरपोर्ट 20-50 लाख सालाना यात्री क्षमता वाले एयरपोर्ट्स की श्रेणी में सर्विस क़्वालिटी के आधार पर लगातार दूसरे साल विश्व का नं. 1 एयरपोर्ट चुना गया है।
bho_Deva bho_Deva bho_Deva